በኢንዳስትሪ መር የኢትዮጵያን ህዳሴ ዕውን ይሆናል!-መንግስት
“ከግብርና ወደ ኢንዱስትሪ መር የሚያደርገውን ሽግግር በማፋጠን የኢትዮጵያን ህዳሴ ዕውን እናደርጋለን!” ሲል የፌደራል መንግሥት ኮሙኒኬሽን ጉዳዮች ጽህፈት ቤት ገለጸ፡፡“የምንመኘው ህዳሴም ዕውን ይሆን ዘንድ ከግብርና መር ወደ ኢንዱስትሪ መር ኢኮኖሚ ለመሸጋገር፣ ሰፊ የኢንዱስትሪ መሠረት ያለን እና ዓለምን የሚያስደምም የምርቶች መፍለቂያ አገር ለመሆን ራዕይ ሰንቀን በመስራት ላይ እንገኛለን፤” ነው ያለው ጽሕፈትቤቱ በሳምንታዊ መግለጫው ።ከተሞች እንዲለሙ፣ ስራ አጥነት እንዲቀረፍ፣ የውጭ ምንዛሬ ገቢ እንዲፋፋ፣ የአገር ውስጥ ምርታችን እንዲጨምር፣ የቴክኖሎጂና ዕውቀት ሽግግር እንዲስፋፋ በሰፊው በማቀድ መንግስት እየተንቀሳቀሰ መሆኑን በማብራራት ፡፡የአገሪቱ ኢኮኖሚ ዕድገት መዋቅራዊ ለውጥ እንዲያመጣ ከማድረግ አንጻር የማኑፋክቸሪንግ ኢንዱስትሪዎች መስፋፋት የሚያስገኘውን ፋይዳ በመገንዘብ ለዚሁ የሚያግዙ በርካታ ዘመናዊ እና ግዙፍ የኢንዱስትሪ ፓርኮች እንዲገነቡ እንደሚገኙ ጠቅሷል ፡፡የጥረቱ ፍሬም ከወዲሁ መጎምራት ጀምሯል ያለው መግለጫው፤የሃዋሳው ኢንዱስትሪ ፓርክ የዛሬ ዓመት መሰረቱ ከተጣለ ወዲህ  አንድ ዓመት ባልሞላው ጊዜ ውስጥ ወደ ምርት እና ኤክስፖርት ሂደት መሸጋገር መቻሉን አንስቷል ፡፡በቅርቡ እንደሚጠናቀቁ ከሚጠበቁት የኮምቦልቻና የመቐለ ኢንዱስትሪ ፓርኮችም ተመሳሳይ ውጤት እንጠብቃለን ብሏል መግለጫው  ።ግንባታቸው በመካሄድ ላይ ካሉት የቦሌ ሊሙ 2፣ የድሬዳዋ፣ የአዳማና የባህር ዳር ፓርኮችም እንዲሁ።በአሁኑ ጊዜ በዓለም በጨርቃ ጨርቅ ዘርፍ የውጭ አገራትን ቀጥተኛ ኢንቨስትመንት በመሳብ ከቪዬትናም ቀጥላ ሁለተኛዋ ተቀዳሚ አገር ኢትዮጵያ መሆኗም ለህዝቧ ታልቅ ድል መሆኑን ነው ያስገነዘበው ።ኢትዮጵያውያን ህዳሴዋን ለማረጋገጥ እጅ ለእጅ ተያዘው ተግተው እንዲሰሩ የኢፌዴሪ መንግስት ጥሪውን አቅርቧል ፡፡